da en da nl ca da da da es da da da da da da da da da da da da da de da da da da da da da da da da da da da nl da en da da es nl da
Udenrigsminister Kofod deltager i Europarådets udenrigsministermøde i Torino | Udenrigsministeriet
20.5.2022 06:30:17 CEST | Udenrigsministeriet
Udenrigsminister Jeppe Kofod er den 19.-20. maj 2022 i Torino for at deltage i Europarådets årlige udenrigsministermøde, som denne gang afholdes under italiensk formandskab. Udenrigsministeren skal mødes med sine kolleger fra Europarådets øvrige 45 medlemslande.
Ukraine og den nye sikkerhedssituation i Europa står i centrum for mødet. Rusland, som har været medlem af Europarådet siden 1996, blev med historiske beslutninger i februar og marts først suspenderet og efter kort tid helt ekskluderet fra Europarådet som konsekvens af invasionen af Ukraine. Europarådets støtte til Ukraine vil være et af hovedemnerne på mødet.
”Det er første gang, vi mødes i Europarådet siden Ruslands ulovlige og helt uacceptable invasion af Ukraine. Og der er ingen tvivl om, at støtten til Ukraine er øverst på dagsordenen. Vi står sammen om de europæiske værdier og principper i Europarådet – ligesom vi med mødet markerer vores ukuelige opbakning til den regelbaserede verdensorden,” siger Jeppe Kofod.
Til mødet skal udenrigsministrene blandt andet vedtage Europarådets reviderede handlingsplan for Ukraine, så der kan gives målrettet hjælp til at håndtere konsekvenserne af Ruslands invasion af Ukraine. Det gælder f.eks. i forhold til retsvæsnet, civilsamfundet og støtten til særligt udsatte grupper.
”Det glæder mig, at Europarådet så hurtigt reagerede på den russiske invasion ved at ekskludere Putins Rusland fra Rådet. Det var helt på sin plads, for krigen harmonerer på ingen måde med de principper og værdier, som Europarådet bygger på. Det er helt afgørende, at Europarådet nu sætter alle sejl til for at støtte Ukraine. Det vil jeg også tage op i Torino. I første omgang handler det bl.a. om at bistå Ukraine med at dokumentere russiske menneskerettighedskrænkelser. Det giver vi også konkret økonomisk støtte til fra dansk side. Det er helt afgørende, at vi indsamler beviser for de forbrydelser, der er blevet begået i Ukraine, så dem, der står bag, kan blive holdt ansvarlige,” siger Jeppe Kofod.
For yderligere kontakt: pressevagten@um.dk
33 92 00 00http://um.dk/
Følg pressemeddelelser fra Udenrigsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Udenrigsministeriet
Russisk ambassadør indkaldes til samtale i Udenrigsministeriet efter tale om ulovlig annektering1.10.2022 09:33:12 CEST | Pressemeddelelse
Præsident Vladimir Putin holdt fredag en tale om at ulovligt annektere store dele af Ukraine. Annekteringen blev også drøftet i FN’s Sikkerhedsråd.
Møde i Det Udenrigspolitiske Nævn29.9.2022 16:30:02 CEST | Pressemeddelelse
Det Udenrigspolitiske Nævn holder møde fredag den 30. september 2022 kl. 9.45. Fra regeringen deltager udenrigsministeren og forsvarsministeren.
Verdenshandel med varer i juli 202228.9.2022 14:17:28 CEST | Pressemeddelelse
Global varehandel steg 0,7 pct. i juli i forhold til juni. Årsvækstraten faldt til 5,5 pct.
Møde i Det Udenrigspolitiske Nævn26.9.2022 14:27:53 CEST | Pressemeddelelse
Det Udenrigspolitiske Nævn holder møde tirsdag den 27. september 2022 kl. 11.15. Fra regeringen deltager udenrigsministeren og forsvarsministeren.
Ministererklæring om accountability i Ukraine i forbindelse med FN’s 77. Generalforsamling23.9.2022 16:37:41 CEST | Pressemeddelelse
Danmark, Nederlandene, Tyskland og Ukraine har afgivet en fællesministererklæring om samarbejde for accountability i Ukraine. Erklæringen er afgivet i forlængelse af et højniveau sideevent afholdt under FN’s 77. Generalforsamling den 22. september 2022.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022